b'\n_START_ARTICLE_\nNyurba\n_START_SECTION_\nKasaysayan\n_START_PARAGRAPH_\nItinatag ito noong 1930, bagamat tinirahan na ang lugar mula noong kalagitnaan ng ika-18 dantaon. Noong dekada-1950, mabilis itong lumago bilang isang himpilan para sa panggagalugad ng kalapit na mga deposito ng diyamante. Ginawaran ito ng katayuang pampamayanang uring-urbano noong 1958, at ng katayuang panlungsod noong 1997.\n_START_SECTION_\nEkonomiya\n_START_PARAGRAPH_\nPangunahing industriya sa Nyurba ang paggawa ng mga diyamante, kapuwa bilang kinaroroonan ng isang pabrika na nagtatabas ng diyamante na pinapatakbo ng kompanyang ALROSA na pag-aari ng estado, at bilang isang bayang tagatustos ng kalapit na mga operasyon ng pagmimina.'